Toomkoguduse juhtorganid valitud
3. veebruaril, küünlapäeva missa eel toimunud nõukogu koosolekul valiti neljaks aastaks ametisse Tallinna Piiskopliku Toomkoguduse juhatus, revisjoni komisjon, sinodi saadikud ja nende asemikud. Koguduse juhatus töötab seitsmeliikmelisena, kuhu ameti poolest kuuluvad õpetaja Urmas Viilma ja abiõpetaja Arho Tuhkru. Juhatuse esimehena jätkab Indrek Treufeldt, aseesimehena jätkab Jüri Ehasalu ning juhatuse liikmetena töötavad uues koosseisus Tõnu Tuppits, Vahur Glaase ja Mati Heinsar. Revisjonikomisjon valiti kolmeliikmeline ja sinna kuuluvad Jüri Ott, Olev Liivik ja Liivi Kimsto, eksperdina kaasatakse eelmisest komisjoni koosseisust Andres Krumme. Sinodile saadetakse toomkoguduset esindama saadikutena juhatuse esimees Indrek Treufeldt ja aseesimees Jüri Ehasalu ning nende asemikud on nõukogu liikmed Hannes Võrno ja Ivi Eenmaa.
Nõukogu järgmine koosolek toimub juba kuu aja pärast ning siis antakse hinnang koguduse eelmise aruandeaasta tegevusele ning majanduslikele näitajatele. Samuti arutatakse koguduse nõukogu liikmete võimalusi koguduse igapäevategevuses aktiivsemaks kaasalöömiseks.
Tallinna Toomkirik
04.02.2013